Paġna'59: L-Arċisqof il-Ġdid Patri Pawl Cremona O.P. twieled il-Belt Valletta nhar il-25 ta' Jannar, 1946 minn Joseph u Josephine nċe Cauchi. Għandu żewġ ħutu: ħuh ikbar minnu, u oħtu iżgħar. Ħa l-Edukazzjoni Primarja tiegħu fl-iskola tal-Montessuori fil-Belt Valletta stess, imbagħad l-Edukazzjoni Sekondarja fil-Liċeo, il-Ħamrun. Daħal fl-Ordni Dumnikan f'Settembru ta' l-1962 u għamel il- Professjoni fl-istess Ordni nhar id-29 ta' Settembru, 1963. Studja l-Filosofija u t-Teoloġija fil-Kulleġġ ta' San Tumas ta' Akwinu fil- kunvent tad-Dumnikani tar-Rabat u ġie ordnat saċerdot nhar it-22 ta' Marzu, 1969. Wara l-Ordinazzjoni Saċerdotali ntbagħat jistudja t-Teoloġija Morali fl-Università Pontifiċja ta' San Tumas ta' Akwinu f'Ruma (Angelicum) minn fejn kiseb id-Dottorat fl-1973 bit-Teżi The Concept of Peace in Pope John XXIII. Bejn l-1974 u l-1980 hu kien Pirjol fil-Kunvent ta' Sidtna Marija ta' l-Għar fir-Rabat. Reġa' kien Pirjol fl-istess kunvent bejn l-1997 u l-2003. Fl-1981 intgħażel bħala Provinċjal tal-Provinċja Dumnikana Maltija. Hu serva f'dan l-uffiċċju għal żewġ perjodi ta' erba' snin. Mat-tmiem tal-ħidma tiegħu bħala Provinċjal hu ntbagħat bħala Kappillan tal-parroċċa ta' Sidtna Marija tar-Rużarju ta' Fatima, Gwardamanġa. Bejn l-1993 u l-1997 kien responsabbli mill-Formazzjoni tan-Novizzi u l-Istudenti Dumnikani fir-Rabat — uffiċċju li reġa' kellu għal żmien ieħor qasir bejn l-2004 u l-2005. Fl-2005, Patri Pawl Cremona ġie maħtur bħala Kappillan tal-parroċċa ta' Ġesti Nazzarenu, f'Tas-Sliema. Matul il-ħajja saċerdotali tiegħu, l-Isqof-Elett qeda f'diversi uffiċċji oħrajn ta' l-Arċidjoċesi, fosthom Delegat ta' l-Arċisqof għall-Ħajja Konsagrata, Assistent-Direttur Spiritwali fis-Seminarju Tal-Virti, ir-Rabat, membru fil-Kunsill Presbiterjali, kif ukoll President tal-Kunsill tas-Superjuri Maġġuri tar-Reliġjużi Maltin (KSMR). Patri Pawl Cremona, ta' kull sena kien ikun mistieden biex jippriedka l-Eżerċizzi tar-Randan f'diversi parroċċi u knejjes. Patri Cremona hu awtur ta' diversi kotba ta' natura Teoloġika u Spiritwali, fosthom it-Teżi tiegħu: The Concept of Peace in Pope John XXIII, kotba fuq il-Kredu u l-Kmandamenti — erba' kotba li kiteb ma' Patri Ġorġ Frendo O.P., illum Isqof fl-Albanija, fil-mixja lejn is-Sena 2000, ieħor fuq il-Virtujiet, u wieħed fuq il-Knisja — Il-Knisja: Ikona tat-Trinità Qaddisa. l Għaqda A AT GEW mi Paola F (hu PAN Festa 2007 jU . PA ha VI r- A kI ġ 7 P f fix B ,